Valentin Sergejevitš Pavlov (; 26. syyskuuta 1937 Moskova, Neuvostoliitto – 30. maaliskuuta 2003 Moskova, Venäjä) oli neuvostoliittolainen taloustieteilijä ja poliitikko, joka toimi Neuvostoliiton valtiovarainministerinä vuosina 1989–1990 ja pääministerinä tammikuusta elokuuhun 1991. Hän toteutti kiistellyn rahauudistuksen ja osallistui elokuun 1991 epäonnistuneeseen vallankaappausyritykseen.